
ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση του Καταστατικού του Κλάδου Ασθένειας του 
Ταμείου Ασφάλισης Προσωπικού του Περιφερειακού 


Γενικού Νοσοκομείου Αθηνών «Ο ΕΥΑΓΓΕΛΙΣΜΟΣ». 1 

Κήρυξη Ι.Μ. Αγ. Νικολάου Γερόντων ως ιστορικού διατη¬ 
ρητέου μνημείου. 2 

Κήρυξη μεταβυζαντικής Κρήνης στην Κοινότητα Μέσα Δι- 
δύμας Ν. Χίου. 3 

Ίδρυσις Τμήματος Κατάκοιτων εις το ήδη λειτουργούν Γη- 
ροκομείον υπό την επωνυμίαν «ΟΙΚΟΣ ΕΥΓΗΡΙΑΣ ΑΙ¬ 
ΓΙΟΥ "Ο ΑΓΙΟΣ ΧΑΡΑΛΑΜΠΟΣ" ΕΝ ΑΙΓΙΩ» της Ιερός 
Μητροπόλεως Καλαβρύτων και Αιγιαλείας. 4 

Ίδρυσις Τμήματος Κατάκοιτων εις το ήδη λειτουργούν Γη- 
ροκομείον υπό την επωνυμίαν «ΚΑΛΛΙΜΑΝΟΠΟΥ- 
ΛΕΙΟΝ ΕΚΚΛΗΣΙΑΣΤΙΚΟΝ ΔΙΑΚΟΝΙΚΟΝ ΚΕΝΤΡΟΝ» 
των Καλαβρύτων της Ιερός Μητροπόλεως Καλαβρύτων 
και Αιγιαλείας. 5 


Διορθώσεις σφαλμάτων 

Διόρθωση σφάλματος στην ΥΠΠΟ/ΑΡΧ/Β1/Φ27/ 52874/ 
1057 π.ε. απόφαση Υπ. Πολιτισμού . 6 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ. 25/817 (1) 

Έγκριση του Καταστατικού του Κλάδου Ασθένειας του Τα¬ 
μείου Ασφάλισης Προσωπικού του Περιφερειακού Γενι¬ 
κού Νοσοκομείου Αθηνών «Ο ΕΥΑΓΓΕΛΙΣΜΟΣ». 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 5 του Ν. 2868/1922 «περί υπο¬ 
χρεωτικής ασφαλίσεως των εργατών και ιδιωτών υπαλλήλων» 
(Α 75). 

2. Τις διατάξεις των άρθρων 23 (παρ. 1 εδ. στ), 24 παρ. 1 
και 2 εδαφ. γ και 27 (παρ. 1 εδ. δ) του Ν. 1558/85 «Κυβέρ¬ 
νηση και Κυβερνητικά Οργανα» (ΦΕΚ Α' 137) και του άρθρου 
27 του Ν. 2081/1992 (Α' 154), καθώς και των άρθρων 5 και 
14 του Π. Δ/τος 437/1985 «Καθορισμός και ανακατανομή 
των αρμοδιοτήτων των Υπουργείων» (ΦΕΚ Α' 157). 


3. Τις διατάξεις του άρθρου 15 του Π.Δ. 213/1992 «Οργα¬ 
νισμός της Γενικής Γραμματείας Κοινωνικών Ασφαλίσεων, 
του Υπουργείου Υγείας, Πρόνοιας και Κοινωνικών Ασφαλί¬ 
σεων» (ΦΕΚ Α' 102). 

4. Την αριθ. 112/9.5.1991 απόφαση τουΔ.Σ. του Ταμείου 
Ασφαλίσεων Προσωπικού του Γεν. Νοσοκομείου Αθηνών «Ο 
ΕΥΑΓΓΕΛΙΣΜΟΣ». 

5. Τη γνώμη του Συμβουλίου Κοινωνικής Ασφάλισης, που 
διατυπώθηκε κατά την 18η/25.11.1992 Συνεδρίασή του της 
ΚΖ περιόδου. 

6. Το γεγονός ότι από τις διατάξεις αυτής της απόφασης 
προκαλείται σε βάρος του Προϋπολογισμού του Νοσοκομείου 
Αθηνών «Ο ΕΥΑΓΓΕΛΙΣΜΟΣ» για τα έτη 1993, 1994 και 
1995, δαπάνη ύψους 161.210.000, 184.000.000 και 
230.000.000 δρχ. αντίστοιχα, αποφασίζουμε: 

Οι διατάξεις του Κλάδου Ασθένειας του Καταστατικού του 
Ταμείου Ασφαλίσεως Προσωπικού του Γεν. Νοσοκομείου 
Αθηνών «Ο ΕΥΑΓΓΕΛΙΣΜΟΣ» τροποποιούνται, συμπληρώνο¬ 
νται και κωδικοποιούνται ως ακολούθως: 

ΚΕΦΑΛΑΙΟ ΤΕΤΑΡΤΟ 
ΚΛΑΔΟΣ ΑΣΘΕΝΕΙΑΣ 
Αρθρο 27 

Σκοπός του Κλάδου Ασθένειας 

1. Σκοπός του Κλάδου Ασθένειας του Ταμείου είναι η 
ασφάλιση των προσώπων που αναφέρονται στο άρθρο 28 του 
παρόντος για τις περιπτώσεις ασθένειας τους, σύμφωνα με 
αυτά που ορίζονται ειδικότερα στις διατάξεις των άρθρων του 
Κεφαλαίου αυτού. 

2. Η ασφάλιση του Κλάδου Ασθένειας περιλαμβάνει: 
α. την ιατρική περίθαλψη 

β. την οδοντιατρική περίθαλψη 
γ. τη φαρμακευτική περίθαλψη 
δ. τη νοσοκομειακή περίθαλψη 
ε. τη Σανατοριακή περίθαλψη 
στ. τη μαιευτική περίθαλψη 
ζ. τα έξοδα κηδείας 
η. το επίδομα τοκετού 

θ. την πρόσθετη περίθαλψη (τεχνητά μέλη, θεραπευτικές 
ζώνες, ματογυάλια, τεχνητά δόντια και οδοντικές προσθέσεις 
και ακτινοθεραπείες) και άλλες ειδικές θεραπείες, 
ι. Λουτροθεραπεία 

3. Οι παροχές ασθένειας χορηγούνται εφόσον ο δικαιούχος 
έχει την ιδιότητα του ασφαλισμένου προσώπου και για έξη 

ακόμα μήνες από την ημέρα που θα χάσει την ιδιότητα αυτή 
για οποιοδήποτε λόγο. 

Αρθρο 28 

Πρόσωπα που ασφαλίζονται 

1. Στην ασφάλιση του Κλάδου Ασθένειας του Ταμείου υπά¬ 
γονται: 

α. Τα πρόσωπα που υπάγονται στην ασφάλιση του Κλάδου 
Συντάξεων του Ταμείου, σύμφωνα με τις διατάξεις του άρ¬ 
θρου 3 του Κλάδου Συντάξεων του Καταστατικού. 

β. Οι συνταξιούχοι του Ταμείου. 

γ. Τα μέλη της οικογένειας των ασφαλισμένων και συντα¬ 
ξιούχων του Ταμείου. 

2. Ως μέλη της οικογένειας των ασφαλισμένων και συντα¬ 
ξιούχων του Ταμείου, κατά την έννοια των διατάξεων της πε¬ 
ρίπτωσης γ της προηγούμενης παραγράφου, θεωρούνται: 

α. Η σύζυγος ή ο σύζυγος. 

β. Τα άγαμα τέκνα (νόμιμα ή τέκνα που έχουν νομιμοποιη¬ 
θεί, αναγνωρισθεί ή υιοθετηθεί ή προγονοί) και σε περίπτωση 
ασφαλισμένης τα φυσικά της τέκνα, μέχρι τη συμπλήρωση 
του 18ου έτους της ηλικίας τους και αν είναι άνεργα μέχρι τη 
συμπλήρωση του 24ου έτους, αν όμως συνεχίζουν τις σπου¬ 
δές τους για 2 έτη μετά τη λήξη των σπουδών τους εφόσον εί¬ 
ναι άνεργα, όχι όμως πέρα από τη συμπλήρωση του 26ου 
έτους της ηλικίας τους. 

γ. Με τις ίδιες προϋποθέσεις της προηγουμένης περίπτω¬ 
σης β, εφόσον είναι άγαμα, ή ορφανοί από πατέρα και μη¬ 
τέρα, αδελφοί και εγγονοί, μέχρι συμπληρώσεως του 18ου 
έτους της ηλικίας τους. 

δ. Η μητέρα και ο πατέρας καθώς και οι θετοί γονείς. 

3. Τα πρόσωπα που ορίζονται από τις διατάξεις των περι¬ 
πτώσεων γ και δ της προηγούμενης παραγράφου, θεωρού¬ 
νται μέλη της οικογένειας του ασφαλισμένου ή συνταξιούχου, 
εφόσον ζουν μαζί του και η συντήρησή τους βαρύνει κυρίως 
αυτόν. 

θεωρείται ότι ζουν μαζί και όταν για σοβαρούς λόγους 
(υγείας, σπουδών, συζύγων που βρίσκονται σε διάσταση) οι 
οποίοι κρίνονται από το Διοικητικό Συμβούλιο του Ταμείου ως 
σοβαροί, τα πιο πάνω πρόσωπα δε διαμένουν προσωρινά 
κάτω από την ίδια στέγη. 

4. Οι παροχές σε είδος του Κλάδου Ασθένειας, χορηγού¬ 
νται στα τέκνα και μετά τη συμπλήρωση του ορίου ηλικίας που 
ορίζεται από τις διατάξεις της παραγράφου 2, εφόσον είναι 
ανίκανα για κάθε βιοποριστική εργασία, σύμφωνα με τη σχε¬ 
τική γνωμάτευση της πρωτοβάθμιας υγειονομικής επιτροπής 
του Ι.Κ.Α. 

5. Τα δικαιολογητικά που απαιτούνται για την εφαρμογή 
των διατάξεων του παρόντος άρθρου, καθορίζονται κάθε 
φορά με απόφαση του Διοικητικού Συμβουλίου του Ταμείου. 

6. Όσα από τα μέλη οικογένειας που ορίζονται από τις δια¬ 
τάξεις της παραγράφου 2 του άρθρου αυτού είναι ασφαλι¬ 
σμένα για ασθένεια από δικό τους δικαίωμα σε άλλο ασφαλι¬ 
στικό οργανισμό, δεν υπάγονται στην ασφάλιση του Κλάδου 
Ασθένειας του Ταμείου, εξαιρουμένων των ασφαλισμένων 
του ΟΓΑ για συμπληρωματική περίθαλψη σύμφωνα με τις δια¬ 
τάξεις της παρ. 7 του άρθρου 9 του Ν. 1287/82 (ΦΕΚ 123/Α7 
82). 

7. Οι ασφαλισμένοι του Κλάδου από δικό τους δικαίωμα 
(άμεσοι ασφαλισμένοι) και οι συνταξιούχοι (από δική τους 
απασχόληση ή λόγω θανάτου), που υπάγονται συγχρόνως 
στην ασφάλιση άλλου οργανισμού ή Κλάδου Ασφάλισης 
Ασθένειας μπορούν να διαλέξουν την παραμονή τους στην 
ασφάλιση του Κλάδου Ασθένειας του Ταμείου. Στην περί¬ 
πτωση αυτή διαγράφονται από την ασφάλιση του άλλου Ορ¬ 


γανισμού ή Κλάδου Ασφάλισης Ασθένειας. 

Η επιλογή αυτή γίνεται ύστερα από αίτηση του δικαιούχου, 
μπορεί δε αυτή να μεταβάλλεται, αλλά πάντοτε ύστερα από 
τη συμπλήρωση δύο (2) τουλάχιστον ετών από την προηγού¬ 
μενη επιλογή, σύμφωνα με τις διατάξεις του τρίτου εδαφίου 
της παραγράφου 1 του άρθρου 14 του Ν.Δ. 4277/62 που 
προστέθηκε με την παράγραφο 2 του άρθρου 30 του Ν. 
1759/88, όπως αυτές ισχύουν κάθε φορά. 

Αρθρο 29 

Βιβλιάρια Ασθένειας 

1. Η ιδιότητα του ασφαλισμένου του Κλάδου Ασθένειας 
αποδεικνύεται με το βιβλιάριο ασθένειας που εκδίδεται από 
το Ταμείο. 

Το βιβλιάριο φέρει τη φωτογραφία του ασφαλισμένου και 
των ασφαλιζόμενων μελών της οικογένειάς του και περιλαμ¬ 
βάνει τα στοιχεία που αφορούν την ασφάλιση. 

2. Το βιβλιάριο ασθένειας εκδίδεται όταν ο ασφαλισμένος 
υπαχθεί στην ασφάλιση και επιστρέφεται στο Ταμείο όταν για 
οποιοδήποτε λόγο διακοπεί η ασφάλιση. Για τους συνταξιού¬ 
χους το βιβλιάριο ασθένειας εκδίδεται όταν εκδοθεί το συ- 
νταξιοδοτικό βιβλιάριο και ισχύει για όσο χρόνο διαρκεί το δι¬ 
καίωμα της σύνταξης. 

3. Το ασφαλισμένο μέλος της οικογένειας που δεν έχει 
πλέον τις προϋποθέσεις του άρθρου 28 για την ασφάλισή του, 
διαγράφεται από το βιβλιάριο ασθένειας και αφαιρείται η φω¬ 
τογραφία του. 

4. Ο τρόπος της έκδοσης των βιβλιαρίων ασθένειας, οι λε¬ 
πτομέρειες της έκδοσής του, καθώς και ο τρόπος και η διαδι¬ 
κασία της αντικατάστασης των φθαρμένων ή χαμένων βιβλια¬ 
ρίων, καθορίζονται με γενικές αποφάσεις του Δ.Σ. του Τα¬ 
μείου. 

5. Ο ασφαλισμένος υποχρεούται να φροντίζει για το βιβλιά¬ 
ριο της ασθένειας του, να το διατηρεί ακέραιο και καθαρό και 
να μην κάνει σ' αυτό εγγραφές ή να αλλοιώνει ή να συμπληρώ¬ 
νει ή να διαγράφει τις εγγραφές που έχουν γίνει σ’ αυτό. 

Αρθρο 30 
Ιατρική Περίθαλψη 

1. Η ιατρική περίθαλψη περιλαμβάνει τη χρησιμοποίηση 
των κατάλληλων ιατρικών βοηθημάτων και φροντίδων για τη 
διάγνωση και τη θεραπεία των νόσων και τη διενέργεια των 
παρακλινικών εξετάσεων. 

Η ιατρική περίθαλψη παρέχεται στην έκταση που δικαιολο¬ 
γείται από τη σοβαρότητα κάθε περίπτωσης και επιτρέπεται 
από τα επιστημονικά και τεχνικά μέσα που διατίθενται στη 
χώρα. 

Οι προληπτικοί εμβολιασμοί πάσης φύσεως περιλαμβάνο¬ 
νται στην ιατρική περίθαλψη. 

2. Η ιατρική περίθαλψη παρέχεται στα ιατρεία του Νοσοκο¬ 
μείου «Ο ΕΥΑΓΓΕΛΙΣΜΟΣ» από τους γιατρούς γενικής ιατρι¬ 
κής και ειδικοτήτων, σύμφωνα με τα οριζόμενα με γενικές 
αποφάσεις του Δ.Σ. του Ταμείου. 

Εφόσον η κατάσταση της υγείας του ασφαλισμένου δεν 
επιτρέπει τη μετακίνησή του, μπορεί να καλέσει γιατρό στο 
σπίτι του. 

3. Η ιατρική περίθαλψη παρέχεται από τους γιατρούς του 
Νοσοκομείου «Ο ΕΥΑΓΓΕΛΙΣΜΟΣ» με την επίδειξη του βι¬ 
βλιαρίου ασθένειας και από τους άλλους γιατρούς σύμφωνα 
με τα οριζόμενα με γενικές αποφάσεις του Δ.Σ. του Ταμείου. 

4. Αν σε περίπτωση επείγουσας ανάγκης χρειασθεί ο 
ασφαλισμένος γιατρό και οι συνθήκες που επικρατούν (χρό¬ 
νος, πάθηση, απόσταση, μέσα μεταφοράς κλπ.), δεν επιτρέ- 

πουν την εξέτασή του από τους γιατρούς του Νοσοκομείου 
«Ο ΕΥΑΓΓΕΛΙΣΜΟΣ», μπορεί να καλέσει το γιατρό που είναι 
πλησιέστερα του σπιτιού του, στον οποίο και θα καταβάλει 
την αμοιβή ο ίδιος και θα λάβει θεωρημένη απόδειξη ιατρικής 
αμοιβής, στην οποία θα πρέπει να αναφέρεται το ποσό της 
αμοιβής, η χρονολογία έκδοσης της απόδειξης, η ημερομηνία 
και η ώρα της επίσκεψης, καθώς και η διαγνωσθείσα ασθέ¬ 
νεια εφόσον αυτό είναι επιτρεπτό. 

5. Η απόδειξη πληρωμής της ιατρικής επίσκεψης καθώς και 
των παρακλινικών ή ακτινολογικών, ή άλλων εξετάσεων ή θε¬ 
ραπειών που δεν εκτελέστηκαν στο Νοσοκομείο «Ο ΕΥΑΓΓΕ¬ 
ΛΙΣΜΟΣ», υποβάλλεται στο Ταμείο το οποίο με τη διαδικασία 
που ορίζεται από το άρθρο 47, θεωρείται και στη συνέχεια 
διαβιβάζεται ο λογαριασμός στο Νοσοκομείο «Ο ΕΥΑΓΓΕΛΙ¬ 
ΣΜΟΣ» για την καταβολή απ’ αυτό στο δικαιούχο του δικαιού¬ 
μενου χρηματικού ποσού σύμφωνα με το ισχύον κάθε φορά 
τιμολόγιο του Δημοσίου. 

Η απόδειξη πληρωμής πρέπει να υποβληθεί στο Ταμείο 
μέσα σε έξη μήνες το αργότερο από την πραγματοποίηση της 
επίσκεψης του γιατρού ή εκτέλεσης των παρακλινικών ή ακτι¬ 
νολογικών ή των άλλων εξετάσεων ή θεραπειών. 

6. Βοηθητικές υπηρεσίες που περιλαμβάνονται στην ια¬ 
τρική αντίληψη, δύναται να παρέχονται από βοηθητικό υγειο¬ 
νομικό προσωπικό, (π.χ. νοσοκόμο, μαλάκτες κλπ.), εφόσον 
αυτό επιτρέπεται από την ιατρική δεοντολογία, σύμφωνα με 
το τιμολόγιο του Δημοσίου. 

Αρθρο 31 

Περίθαλψη σωματικά ή νοητικά αναπήρων τέκνων 

1. Στην ιατρική περίθαλψη που χορηγεί το Ταμείο περιλαμ¬ 
βάνεται και η αγωγή που παρέχεται με ειδική εκπαίδευση ή με 
επιμέλεια ή περίθαλψη των σωματικά ή νοητικά αναπήρων ή 
δυσπροσαρμόστων τέκνων των ασφαλισμένων, σε εκπαιδευ¬ 
τήρια οικοτροφεία, άσυλα, ιδρύματα ή οποιουδήποτε χαρα¬ 
κτηρισμού θεραπευτήρια, σύμφωνα με τις διατάξεις του άρ¬ 
θρου 6 του Νόμου 861/79, όπως αυτές ισχύουν κάθε φορά. 

2. Το τιμολόγιο νοσηλειών - τροφείου που καταβάλλεται 
από το Ταμείο για τα τέκνα των ασφαλισμένων που περιθάλ¬ 
πονται στα ιδρύματα της προηγουμένης παραγράφου, καθο¬ 
ρίζονται με απόφαση του Υπουργού Υγείας, Πρόνοιας και 
Κοινωνικών Ασφαλίσεων, ύστερα από γνώμη του Δ.Σ. του 
Ι.Κ.Α. σύμφωνα με τις διατάξεις του άρθρου 22 του Νόμου 
997/79, όπως αυτές ισχύουν κάθε φορά. 

3. Κατά την περίοδο των θερινών διακοπών των μηνών Ιου¬ 
λίου και Αυγούστου δεν καταβάλλονται νοσήλεια ούτε έξοδα 
μεταφοράς, σε περίπτωση που το θεραπευτήριο δε λειτουρ¬ 
γεί και δεν παρέχει αγωγή ή εκπαίδευση στα νοητικά ή σωμα¬ 
τικά ανάπηρα τέκνα. 

Αρθρο 32 

Οδοντιατρική περίθαλψη 

1. Προκειμένου για παθήσεις του στόματος και των δοντιών 
η ιατρική περίθαλψη περιλαμβάνει: 

α) την εισαγωγή δοντιών 

β) τη θεραπεία και τη σφράγιση των δοντιών που έχουν 
προσβληθεί 

γ) τη διάνοιξη και θεραπεία αποστημάτων 

δ) τη θεραπεία ουλίτιδας 

ε) την απομάκρυνση τρυγίας και γενικά τον καθαρισμό των 
δοντιών 

στ) την εξέταση μια φορά το χρόνο των δοντιών 

ζ) φθορίωση μία φορά το χρόνο για παιδιά μέχρι 13 ετών. 

Τεχνικά δόντια και γενικά οδοντιατρικές προσθέσεις με¬ 


ρική και ολική οδοντοστοιχία (πενταετία) αναγόμωση (διετία) 
παρέχονται στους αμέσως και εμμέσως ασφαλισμένους και 
συνταξιούχους, εφόσον κρίνονται απαραίτητες για τη διατή¬ 
ρηση της υγείας τους. 

Στην οδοντιατρική περίθαλψη περιλαμβάνονται και τα ανα¬ 
γκαία αναισθητικά φάρμακα. 

Η χρησιμοποίηση χρυσού ή άλλου πολύτιμου μετάλλου για 
τη σφράγιση των δοντιών βαρύνει τον ασφαλισμένο. 

2. Οι ασφαλισμένοι και συνταξιούχοι του Ταμείου (άμεσοι 
και έμμεσοι) έχουν το δικαίωμα ελεύθερης επιλογής οδοντιά¬ 
τρου για οδοντιατρικές εργασίες που καθορίζονται από το 
οδοντιατρικό τμήμα του Νοσοκομείου «Ο ΕΥΑΓΓΕΛΙ¬ 
ΣΜΟΣ». 

Η απόδοση των σχετικών δαπανών θα γίνεται με βάση τις τι¬ 
μές που καθορίζει το Π. Δ/γμα «περί οδοντιατρικών αμοιβών 
και πράξεων» όπως ισχύει κάθε φορά, χωρίς συμμετοχή και 
ύστερα από έλεγχο (αρχικό και τελικό) των μεν γενομένων ερ¬ 
γασιών από το οδοντιατρικό τμήμα του Νοσοκομείου «Ο 
ΕΥΑΓΓΕΛΙΣΜΟΣ», των δε αποδείξεων από την αρμόδια υπη¬ 
ρεσία του Ταμείου. 

3. Για ορθοδοντική θεραπεία καταβάλλεται ποσό το ύψος 
του οποίου ορίζεται με απόφαση του Διοικητικού Συμβουλίου 
του Ταμείου, που δε μπορεί να είναι μεγαλύτερο από το 
δδπλάσιο του ημερομισθίου του ανειδίκευτου εργάτη που 
ισχύει την 1 η Ιανουάριου του έτους κατά το οποίο εξετάζεται 
η αίτηση του ασφαλισμένου ούτε να είναι μικρότερο του πο¬ 
σού των τριάντα χιλιάδων (30.000) δραχμών. 

Το παραπάνω ποσό καταβάλλεται είτε εφάπαξ είτε σε δύο 
δόσεις ανάλογα με την εκτέλεση της θεραπείας. 

Γ ια την έγκριση κάθε δαπάνης που αφορά οδοντιατρική θε¬ 
ραπεία, απαιτείται γνωμάτευση του οδοντιατρικού τμήματος 
του Νοσοκομείου «Ο ΕΥΑΓΓΕΛΙΣΜΟΣ» μετά από προηγού¬ 
μενη γνωμάτευση ορθοδοντικού Κρατικού Νοσοκομείου ή 
γνωματεύσεις δύο ορθοδοντικών. 

Αρθρο 33 

Φαρμακευτική περίθαλψη 

1. Το Ταμείο παρέχει στους δικαιούχους περίθαλψης τα 
αναγκαία για την αποκατάσταση της υγείας τους και της ικα¬ 
νότητας για εργασία ή για ανακούφιση από τη νοσηρή κατά¬ 
στασή τους φάρμακα και λοιπά δόκιμα θεραπευτικά μέσα και 
τις αναγκαίες ουσίες για τη διάγνωση της νόσου μέχρι του πο¬ 
σού που είναι ενδεδειγμένο σε κάθε περίπτωση, εφόσον τα 
πιο πάνω φάρμακα, ιδιοσκευάσματα κυκλοφορούν νομίμως 
στην Ελλάδα. 

Δε χορηγούνται από το Ταμείο τα καλυντικά, ιώδιο, οινό¬ 
πνευμα, νοσηλευτικά είδη, ούτε σύριγγες εκτός νεφροπαθών 
και διαβητικών. 

2. Η φαρμακευτική περίθαλψη παρέχεται από το φαρμα¬ 
κείο του Νοσοκομείου «Ο ΕΥΑΓΓΕΛΙΣΜΟΣ» ή από άλλα φαρ¬ 
μακεία όταν το φαρμακείο αυτό δεν έχει τα αναγκαία φάρ¬ 
μακα ή όταν δεν είναι δυνατή η μετακίνηση του ασφαλισμέ¬ 
νου ή συνταξιούχου στο Νοσοκομείο «Ο ΕΥΑΓΓΕΛΙΣΜΟΣ». 

Στην περίπτωση αυτή ο ασφαλισμένος μπορεί να εκτελέσει 
απευθείας τη συνταγή στο φαρμακείο της απόλυτης επιλογής 
του και να καταβάλει στο φαρμακείο την αξία των φαρμάκων 
και να ζητήσει από το Ταμείο την απόδοση του καταβληθέ- 
ντος ποσού μειωμένο κατά το ποσοστό της συμμετοχής του, 
εφόσον προβλέπεται τέτοια συμμετοχή. 

3. Γ ια τους ασφαλισμένους και συνταξιούχους και τα μέλη 
οικογένειας τους, τα φάρμακα χορηγούνται με ποσοστό συμ¬ 
μετοχής που προβλέπεται από τις διατάξεις του αρ. 19 του Ν. 
1902/90 (ΦΕΚ Α' 138) και του άρθρου 26 του Ν. 2072/92 
(ΦΕΚ Α' 12δ( και τις κατ’ εξουσιοδότηση αυτών, εκδοθείσες 

και εκδοθησόμενες Υπουργικές Αποφάσεις, όπως ισχύουν 
κάθε φορά. 

4. Οι εκδιδόμενες ιατρικές συνταγές πρέπει να εκτελού- 
νται σε προθεσμία πέντε (5) εργασίμων ημερών από την 
ημέρα που εκδόθηκαν, διαφορετικά είναι άκυρες και πρέπει 
να εκδοθοϋν νέες ή να θεωρηθούν από το γιατρό ή την Υπη¬ 
ρεσία του Ταμείου. 

Ο τύπος των συνταγών και η θεώρηση αυτών καθορίζεται 
με απόφαση του Διοικ. Συμβουλίου του Ταμείου. 

Οδοιπορικό έξοδα για τη μετάβαση από φαρμακείο για 
εκτέλεση συνταγής δεν χορηγούνται. 

Πάνω στη συνταγή αναγράφονται από το γιατρό που δίνει 
την παραγγελία, το ονοματεπώνυμο, η ημερομηνία και ο αριθ¬ 
μός μητρώου του ασφαλισμένου ή συνταξιούχου και η νόσος. 

Αν η συνταγή αφορά μέλος της οικογένειας αυτών, αναγρά¬ 
φεται και η συγγενική σχέση αυτού προς τον άμεσα ασφαλι¬ 
σμένο. 

Συνταγές που έχουν μεταβολές, διορθώσεις, ξύσματα, δεν 
αναγνωρίζονται από το Ταμείο και δεν καταβάλλεται το αντί¬ 
τιμο αυτών. 

Συστάσεις των γιατρών που εκδίδουν τις συνταγές, για την 
εκτέλεση αυτών από ορισμένα φαρμακεία, απαγορεύονται 
απολύτως, με οποιοδήποτε τρόπο και αν παρέχονται. 

Αρθρο 34 

Νοσοκομειακή Περίθαλψη 

1. Η νοσοκομειακή περίθαλψη των ασφαλισμένων και συ¬ 
νταξιούχων του Ταμείου (αμέσων και εμμέσων) παρέχεται στο 
Νοσοκομείο «Ο ΕΥΑΓΓΕΛΙΣΜΟΣ» καθώς και σε άλλα νοσο¬ 
κομεία ή κλινικές εφόσον δεν είναι δυνατή για ειδικούς λό¬ 
γους η νοσηλεία στο νοσοκομείο «Ο ΕΥΑΓΓΕΛΙΣΜΟΣ». 

θεωρείται ότι δεν είναι δυνατή η νοσηλεία στο Νοσοκομείο 
«Ο ΕΥΑΓΓΕΛΙΣΜΟΣ» για ειδικούς λόγους, όταν το περιστα¬ 
τικό είναι επείγον και η κατάσταση της υγείας του ασθενή επι¬ 
βάλλει την εισαγωγή του στο πλησιέστερο με την κατοικία του 
ασθενή νοσοκομείο ή κλινική ή όταν ο ασθενής πάσχει από 
ασθένεια που επιβάλει την εισαγωγή του σε εξειδικευμένο 
νοσοκομείο ή κλινική. 

2. Η έγκριση για την εισαγωγή σε νοσοκομεία ή κλινικές, 
εκτός του νοσοκομείου «Ο ΕΥΑΓΓΕΛΙΣΜΟΣ», γίνεται με την 
προσκόμιση από τον ασφαλισμένο εισιτηρίου εκτάκτου εισό¬ 
δου, μέσα σε προθεσμία τριών ημερών από την εισαγωγή του. 

Η δαπάνη νοσηλείας σε δημόσια νοσοκομεία, εκτός του 
Νοσοκομείου «Ο ΕΥΑΓΓΕΛΙΣΜΟΣ», αποδίδεται μέσω του Τα¬ 
μείου απευθείας σε αυτά και στον ίδιο το δικαιούχο σε περί¬ 
πτωση εισαγωγής του σε ιδιωτική κλινική. 

Η δαπάνη καταβάλλεται με βάση τα κρατικά τιμολόγια που 
ισχύουν για τους Ασφαλιστικούς Οργανισμούς. 

Σε καμία όμως περίπτωση το Ταμείο δε βαρύνεται με δα¬ 
πάνη ανώτερη από εκείνη την οποία θα πλήρωνε αν ο ασθε¬ 
νής νοσηλευόταν στη Βα θέση Κρατικού Νοσοκομείου. 

Σε περίπτωση σύμβασης μεταξύ του Ταμείου μας και Καρ¬ 
διοχειρουργικών Ιδιωτικών Κέντρων, αποδίδεται η δαπάνη 
που καθορίζει η Υπουργική απόφαση που εκδίδεται κάθε 
φορά. 

3. Σε εξαιρετικά βαριά περιστατικά νοσηλείας των ασφαλι¬ 
σμένων του Ταμείου σε νοσοκομεία ή κλινικές της Ελλάδας 
για τα οποία απαιτούνται εντελώς ιδιαίτερες φροντίδες, κα¬ 
ταβάλλεται από το Ταμείο η δαπάνη για τη χρησιμοποίηση 
αποκλειστικής νοσοκόμας μόνο κατά τη διάρκεια της νύκτας. 

Η δαπάνη αυτή καταβάλλεται μόνο εφόσον η έγκριση της 
χρησιμοποίησης αποκλειστικής αδελφής νοσοκόμας γίνεται 
μέσα σε τρεις ημέρες το πολύ από την έναρξη της χρησιμο¬ 
ποίησής της, από τον αρμόδιο γιατρό. Αν η έγκριση ζητηθεί 


και δεν δοθεί μετά την πάροδο τριών ημερών, δεν αναγνωρί¬ 
ζεται και δεν αποδίδεται η δαπάνη χρησιμοποίησης αποκλει¬ 
στικής νοσοκόμας για χρόνο προγενέστερο της χορήγησης 
της έγκρισης. 

Χρησιμοποίηση αποκλειστικής αδελφής νοσοκόμας δε δι¬ 
καιολογείται στα χρόνια περιστατικά, καθώς και στα περιστα¬ 
τικά νοσηλείας στο σπίτι. 

Η δαπάνη που καταβάλλεται από το Ταμείο για τη χρησιμο¬ 
ποίηση αποκλειστικής νοσοκόμας, είναι ίση με αυτή που κα¬ 
ταβάλλεται κάθε φορά από το Ι.Κ.Α. 

4. Η έγκριση που χορηγείται από το Ταμείο για νοσηλεία σε 
νοσοκομεία ή κλινικές δεν μπορεί να υπερβαίνει τους τρεις 
μήνες για την ίδια ασθένεια. 

Σε εξαιρετικές όμως περιπτώσεις, είναι δυνατό να χορηγη¬ 
θεί έγκριση από το Δ.Σ. του Ταμείου και για χρονικό διάστημα 
μεγαλύτερο από τρεις μήνες, εφόσον αυτό επιβάλλουν οι 
πραγματικές ανάγκες του ασθενή. 

5. Η νοσηλεία των ασφαλισμένων και των συνταξιούχων του 
Ταμείου καθώς και των μελών των οικογενειών τους στο Νο¬ 
σοκομείο «Ο ΕΥΑΓΓΕΛΙΣΜΟΣ» καθορίζεται ως εξής: 

α) Στην Α' θέση νοσηλεύονται οι ασφαλισμένοι που κατέ¬ 
χουν το 4ο μισθολογικό κλιμάκιο υπαλλήλου Κλάδου ΑΤ με 
πτυχίο τεσσάρων ετών σπουδών σε Ανώτατη Σχολή ή Κλάδου 
ΑΡ με πτυχίο τριών ετών, σε Ανώτερη Σχολή, καθώς και οι συ¬ 
νταξιούχοι που κατά την έξοδό τους από την υπηρεσία κατεί¬ 
χαν τον 3ο ή 2ο βαθμό ή κατείχαν το 4ο μισθολογικό κλιμάκιο 
ΑΤ με πτυχίο τεσσάρων ετών σπουδών σε Ανώτατη Σχολή ή 
Κλάδου ΑΡ με πτυχίο τριών ετών σε Ανώτερη Σχολή. 

β) Στη Βα ή Ββ θέση νοσηλεύονται ανάλογα με τις νοσηλευ¬ 
τικές δυνατότητες που υπάρχουν, οι υπόλοιποι ασφαλισμένοι 
και συνταξιούχοι του Ταμείου καθώς και τα μέλη της οικογέ¬ 
νειας των ασφαλισμένων και συνταξιούχων του Ταμείου που 
ασφαλίζονται στον Κλάδο Ασθένειας του Ταμείου. 

Αρθρο 35 

Νοσηλεία στο εξωτερικό 

1. Εάν η διάγνωση παθήσεως ή η νοσηλεία του ασφαλισμέ¬ 
νου του Ταμείου δεν είναι δυνατή στην Ελλάδα, τότε αυτή 
πραγματοποιείται στο εξωτερικό μετά από έγκριση του Δ.Σ. 
του Ταμείου. 

2. Για την ανάγκη μετάβασης στο εξωτερικό γνωματεύει η 
κατά τόπους Α/θμια Υγειονομική Επιτροπή του ΙΚΑ ύστερα 
από γνωμάτευση του Διευθυντή αρμόδιας κλινικής Κρατικού 
Νοσοκομείου ή γνωμάτευση του Διευθυντή αρμόδιας κλινικής 
Κρατικού Νοσοκομείου ή γνωμάτευση καθηγητή, της αντί¬ 
στοιχης ειδικότητας με την πάθηση του ασθενή, στην οποία 
επισημαίνεται η αδυναμία αντιμετώπισης της πάθησης στην 
Ελλάδα. 

Η Υγειονομική Επιτροπή επίσης καθορίζει τη χώρα, σε θε¬ 
ραπευτήριο της οποίας ενδείκνυται η νοσηλεία, την πιθανή 
διάρκεια αυτής καθώς και το κατάλληλο συγκοινωνιακό μέσο, 
με το οποίο πρέπει να ταξιδεύσει ο ασθενής. 

Με την ίδια γνωμάτευση καθορίζεται αν υπάρχει ανάγκη 
συνοδού ή δότη. 

3. Στην περίπτωση που ο ασθενής αναχωρήσει για το εξω¬ 
τερικό εκτάκτως και χωρίς την προβλεπόμενη διαδικασία 
προέγκρισης, όταν το περιστατικό της πάθησής του είναι σο¬ 
βαρό και επείγον, επιτρέπεται να εγκριθεί η νοσηλεία εκ των 
υστέρων, με την προϋπόθεση ότι το επείγον της αναχώρησης 
διαπιστώνεται από τα πιο πάνω όργανα. 

4. Για το ύψος, τον τρόπο και τη διαδικασία απόδοσης των 
νοσηλειών, των εξόδων διαμονής και διατροφής του ασθε¬ 
νούς, του συνοδού και του τυχόν δότη, καθώς και τη διαδικα¬ 
σία καταβολής τους και τυχόν άλλων δαπανών νοσηλείας, 

έχουν εφαρμογή οι σχετικές διατάξεις, που ιοχϋουν για τους 
ασφαλισμένους του ΙΚΑ. 

5. Στους ασφαλισμένους ασθενείς που μεταβαίνουν για νο¬ 
σηλεία στο εξωτερικό, με απόφαση του Διοικητικού Συμβου¬ 
λίου, μπορεί το Ταμείο να προκαταβάλλει α) τα έξοδα μετά¬ 
βασης και επιστροφής του ασθενούς, του τυχόν συνοδού και 
δότη, β) μέρος της πιθανής δαπάνης νοσηλείας στο εξωτε¬ 
ρικό, βάσει προτιμολογίου θεραπευτηρίου εξωτερικού και γ) 
τα έξοδα διαμονής του συνοδού, του δότη και του ασθενούς 
μετά την έξοδό του από το θεραπευτήριο μέχρι ένα μήνα. 

Ο χρόνος παραμονής του ασθενή στο εξωτερικό εκτός θε¬ 
ραπευτηρίου για αποθεραπεία ή παρακολούθηση της κατά¬ 
στασής του, βεβαιώνεται από το γιατρό του θεραπευτηρίου 
που νοσηλεύτηκε. 

Αρθρο 36 

Σανατοριακή περίθαλψη 

1. Οι ασφαλισμένοι του Κλάδου Ασθένειας που πάσχουν 
από πνευμονική φυματίωση, δικαιούνται σανατοριακή περί¬ 
θαλψη, με τους όρους και τις προϋποθέσεις που καθορίζο¬ 
νται με γενική απόφαση του Δ.Σ. του Ταμείου. 

2. Η σανατοριακή περίθαλψη δεν μπορεί να παραταθεί πε¬ 
ρισσότερο από ενάμιση έτος κατ’ ανώτατο όριο, εκτός από ει¬ 
δικές περιπτώσεις που καθορίζονται από την Υγειονομική 
Επιτροπή που ορίζεται από το Δ.Σ. του Νοσοκομείου «Ο 
ΕΥΑΓΓΕΛΙΣΜΟΣ» για το προσωπικό του Νοσοκομείου, όπου 
μπορεί να παραταθεί για έξη ακόμα μήνες. 

Αρθρο 37 

Μαιευτική περίθαλψη 

1. Σε περίπτωση τοκετού ασφαλισμένης ή συνταξιούχου ή 
συζύγου ασφαλισμένου ή συνταξιούχου, χορηγείται από το 
Ταμείο, αντί για μαιευτική περίθαλψη, εφάπαξ χρηματικό 
βοήθημα, το ποσό του οποίου είναι ίσο με το ποσό του βοηθή¬ 
ματος που χορηγεί το Ι.Κ.Α. για μαιευτική περίθαλψη. 

2. Σε περίπτωση παθολογικής ανελίξεως του τοκετού 
εκτός του πιο πάνω βοηθήματος, χορηγείται η σχετική δα¬ 
πάνη που ισχύει σύμφωνα με την κρατική διατίμηση για νοση¬ 
λεία σε ιδιωτική κλινική τη θέση που δικαιούται η ασφαλι¬ 
σμένη. Ο τρόπος και η διαδικασία απόδοσης της δαπάνης γί¬ 
νεται σύμφωνα με τις διατάξεις της νομοθεσίας του ΙΚΑ. 

Αν ο τοκετός λάβει χώρα σε δημόσιο μαιευτήριο με δαπάνη 
του Ταμείου το βοήθημα μειώνεται στο μισό. 

Αρθρο 38 
Έξοδα κηδείας 

1. Σε περίπτωση θανάτου δικαιούχου περίθαλψης από τον 
Κλάδο Ασθένειας του Ταμείου, καταβάλλεται εφάπαξ βοή¬ 
θημα για την αντιμετώπιση των εξόδων κηδείας, το ύψος του 
οποίου, ανέρχεται στο ποσό που καταβάλλει το ΙΚΑ για τον 
ασφαλισμένο ή συνταξιούχο. 

2. Τα έξοδα κηδείας καταβάλλονται στη χήρα ή αν δεν 
υπάρχει χήρα σ’ αυτόν που επιμελήθηκε για την κηδεία του 
θανόντα. 

3. Σε περίπτωση θανάτου ασφαλισμένου ή συνταξιούχου ή 
μέλους της οικογένειας αυτών που νοσηλεύονται σε θερα¬ 
πευτήρια για λογαριασμό του Ταμείου, εφόσον δεν παρουσια¬ 
στεί κανένας για να επιμεληθεί την κηδεία, το Ταμείο ανα¬ 
λαμβάνει απευθείας την επιμέλεια της κηδείας. 


Αρθρο 39 
Επίδομα ασθένειας 

Ο ασφαλισμένος ο οποίος απέχει από την εργασία του λόγω 
ασθένειας που δεν οφείλεται σε υπαιτιότητά του, λαμβάνει 
από το Νοσοκομείο «Ο ΕΥΑΓΓΕΛΙΣΜΟΣ» αναρρωτική άδεια 
με πλήρεις ή μειωμένες αποδοχές σύμφωνα με τις ισχύουσες 
διατάξεις και οι μεν μόνιμοι υπάλληλοι δικαιούνται αναρρω¬ 
τική άδεια σύμφωνα με τις διατάξεις του Υπαλληλικού Κώδικά 
οι δε έκτακτοι, σύμφωνα με τις διατάξεις του Νόμου 993/79 
όπως ισχύουν κάθε φορά. 

Αρθρο 40 

Επίδομα αεροθεραπείας 

1. Σε όσους πάσχουν από φυματίωση, καρκίνο (ΟΑ) των 
πνευμόνων και από πνευμονοκονίαση καθώς επίσης και 
στους νεφροπαθείς ασφαλισμένους και συνταξιούχους του 
Ταμείου, καταβάλλεται κάθε έτος επίδομα αεροθεραπείας, 
σύμφωνα με τις διατάξεις των άρθρων 1 του Α.Ν. 124/67,14 
του Ν. 1066/80 και 12 του Ν. 1276/82, όπως οι διατάξεις αυ¬ 
τές ισχύουν κάθε φορά. 

2. Το ποσό του πιο πάνω επιδόματος και οι προϋποθέσεις 
για τη χορήγησή του καθορίζεται κάθε φορά με υπουργική 
απόφαση. 

3. Το επίδομα αυτό καταβάλλεται στους δικαιούχους με την 
υποβολή αίτησης και σχετικής βεβαίωσης ιατρού του Νοσο¬ 
κομείου «Ο ΕΥΑΓΓΕΛΙΣΜΟΣ» αντίστοιχης ειδικότητας ή θε- 
ραπευτού ιατρού σε περίπτωση συνταξιούχου που κατοικεί 
μόνιμα εκτός περιοχής Αθηνών και προαστείων και μετά από 
εξακρίβωση της ασθένειας από την Επιτροπή που ορίζεται για 
το προσωπικό του Νοσοκομείου από το Δ.Σ. αυτού. 

Αρθρο 41 
Λουτροθεραπεία 

1. Η λουτροθεραπεία παρέχεται στους άμεσα ασφαλισμέ¬ 
νους και συνταξιούχους του Ταμείου όλων των κατηγοριών 
και περιλαμβάνει: 

α) Φυσικά γενικά λουτρά ή ιλυόλουτρα (λασπόλουτρα). 

β) Ποσιθεραπεία ή θεραπεία με εισπνοές, εφόσον πραγμα¬ 
τοποιούνται σε ειδικές λουτροπηγές. 

γ) τη χορήγηση επιδόματος λουτροθεραπείας. 

2. α) Η λουτροθεραπεία παρέχεται, εφόσον ο ασφαλισμέ¬ 
νος ή συνταξιούχος πάσχει από κάποια από τις παθήσεις που 
αναφέρονται παρακάτω, με την προϋπόθεση ότι δεν υπάρ¬ 
χουν ιατρικές αντενδείξεις για την υποβολή του σε λουτροθε¬ 
ραπεία: 

αα) Αρθρίτιδες φλεγμονώδεις, αρθροπάθειες εκφυλιστι- 
κής φύσεως ή άλλης αιτιολογίας, με την προϋπόθεση ότι δια¬ 
πιστώνονται λειτουργικές διαταραχές και δεν είναι σε οξύ 
στάδιο. 

Στην κατηγορία αυτή περιλαμβάνονται η ρευματοειδής αρ¬ 
θρίτιδα, η αγκυλοποιητική σπονδυλίτιδα, το σύνδρομο ΗΕΙ- 
ΤΕΒ, η ψωριαστική αρθρίτιδα, η οστεοαρθρίτιδα, η εκφυλι- 
στική σπονδυλοαρθροπάθεια με ριζιτιδικές εκδηλώσεις, οι 
περιαρθρίτιδες, η μετατραυματική αρθρίτιδα, η ουρική αρθρί¬ 
τιδα, οι μετατραυματικές αρθροπάθειες. 

ββ) Οι μετατραυματικές δυσκαμψίες. 

γγ) Η επίμονη υποτροπιάζουσα οσφυαλγία συνέπεια κήλης, 
μεσοσπονδυλίου δίσκου. 

δδ) Οι παθήσεις ανωτέρων αεροφόρων οδών και αναπνευ¬ 
στικού συστήματος (χρόνιες αποφρακτικές πνευμονοπά¬ 
θειες, ρινοπλύσεις, εισπνευσοθεραπεία). 

εε) Δερματοπάθειες (ψωρίαση, διάχυτη νευροδερματί¬ 
τιδα). 

β) Με απόφαση του Δ.Σ. του Ταμείου και ύστερα από γνω¬ 
μάτευση του Α.Υ.Σ. του Ι.Κ.Α., μπορούν να προστεθούν και 
άλλες ενδείξεις λουτροθεραπείας, εκτός από τις αναφερόμε- 
νες στην προηγούμενη περίπτωση α. 

3. Η λουτροθεραπεία παρέχεται κατά τη διάρκεια της λου- 
τρικής περιόδου. 

Τα χρονικά όρια αυτής, ο αριθμός των λουτρών κατ’ ανώ¬ 
τατο όριο και κάθε άλλη σχετική λεπτομέρεια, καθορίζονται 
από το Δ.Σ. του Ταμείου με γενική απόφασή του κατά το μήνα 
Μάιο. 

4. Η παροχή της λουτροθεραπείας αποφασίζεται από το 
Δ.Σ. του Ταμείου, αφού προηγουμένως διαπιστωθεί από την 
Πρωτοβάθμια Υγειονομική Επιτροπή του Ι.Κ.Α. ότι υπάρχει η 
ανάγκη αυτή. 

Στη γνωμάτευση της Υγειονομικής Επιτροπής καθορίζονται 
λεπτομερώς, η πάθηση, το είδος και ο αριθμός των απαιτου- 
μένων για την περίπτωση λουτρών, η χρονική διάρκεια της 
εκτέλεσής τους και γενικά κάθε αναγκαία λεπτομέρεια για 
την πραγματοποίηση της παροχής. 

5. Αν η λουτροθεραπεία παρέχεται σε ιαματικές πηγές που 
βρίσκονται σε τέτοια απόσταση από τον τόπο της κατοικίας 
του ασφαλισμένου, ώστε να απαιτείται η μόνιμη παραμονή και 
διανυκτέρευση του ασφαλισμένου σ’ αυτές, χορηγούνται: 

α) Τα έξοδα μετάβασης και επιστροφής. 

Ο ασφαλισμένος συμμετέχει στα έξοδα αυτά σε ποσοστό 
20 %. 

β) Το αντίτιμο της δαπάνης για την εκτέλεση των λουτρών, 
που υπολογίζεται σε κάθε περίπτωση με το ελάχιστο όριο της 
κρατικής διατίμησης, αφού αφαιρεθεί το ποσοστό συμμετο¬ 
χής που βαρύνει τον ασφαλισμένο, που είναι 25%. 

6. α) Στους συνταξιούχους του Ταμείου που υποβάλλονται 
σε θεραπεία με αυτοφυή λουτρά που είναι αναγνωρισμένα 
από την αρμόδια Κρατική Υπηρεσία, χορηγείται με απόφαση 
του Δ.Σ. του Ταμείου, ημερήσιο επίδομα λουτροθερα¬ 
πείας. 

Το ποσό του επιδόματος είναι ίσο με το τεκμαρτό ημερομί¬ 
σθιο της 4ης ασφαλιστικής κλάσης του Ι.Κ.Α. που ισχύει την 
1η Μαΐου κάθε έτους. 

β) Δε χορηγείται επίδομα λουτροθεραπείας στους ασφαλι¬ 
σμένους που λαμβάνουν επίδομα ασθένειας από το Νοσοκο¬ 
μείο «Ο ΕΥΑΓΓΕΛΙΣΜΟΣ», καθώς και στους συνταξιούχους 
που υποβάλλονται σε λουτροθεραπεία με τεχνητά λουτρά και 
σε όσους λαμβάνουν μέρος στο Πρόγραμμα του Κ.θ. Τουρι¬ 
σμού. 

γ) Σ’ αυτούς που υποβάλλονται σε λουτροθεραπεία σε λου- 
τροπόλεις που βρίσκονται κοντά στον τόπο της κατοικίας 
τους, αντί για επίδομα λουτροθεραπείας καταβάλλεται το 
αντίτιμο των λούσεων, καθώς και οι δαπάνες της μετακίνησής 
τους, εφόσον αθροιστικά δεν υπερβαίνουν το ποσό του επι¬ 
δόματος λουτροθεραπείας που ισχύει κάθε φορά. 

Αρθρο 42 

Προθέσεις και άλλα βοηθητικά θεραπευτικά μέσα 

1. Για την αποκατάσταση της υγείας των δικαιούχων των 
παροχών του Κλάδου Υγείας ή για την αποκατάσταση της 
επαγγελματικής τους ικανότητας ή για ανακούφιση της νοση¬ 
ρής τους κατάστασης παρέχονται από το Ταμείο: 

α) Ειδικά θεραπευτικά μέσα, όπως βηματοδότες, πλαστικά 
μοσχεύματα αγγείων, τεχνητές βαλβίδες κ.λ.π. 

β) θεραπευτικά μέσα και όργανα παροδικής χρήσης, όπως 
συσκευές εισπνοών, ηλεκτρισμού, θερμού αέρα, θερμογόνες 
συσκευές ή φιάλες κλπ. 

γ) Αναγκαίες προθέσεις, όπως ακουστικά βαρυκοΐας, μηχα¬ 


νήματα ομιλίας κλπ. 

δ) Βοηθητικά θεραπευτικά μέσα και πάσης φύσεως ορθο¬ 
πεδικά είδη, όπως κηλεπίδεσμοι, ομφαλεπίδεσμοι, ζώνες, 
ελαστικές περικνημίδες, επιγονατίδες, επιστραγάλια, τε¬ 
χνητά μέλη, αμαξάκια με τροχούς βακτηρίες κλπ. 

2. Τα θεραπευτικά μέσα της περίπτωσης β της προηγουμέ- 
νης παραγράφου, χορηγούνται με δανεισμό από το Ταμείο 
εφόσον έχει αυτά στη διάθεσή του, σύμφωνα με όσα θα ορί¬ 
ζονται με απόφαση του Δ.Σ. του Ταμείου. 

3. Εφόσον οι ασφαλισμένοι του Κλάδου νοσηλεύονται σε 
Κρατικά Νοσοκομεία, είναι δυνατή, ύστερα από συμφωνία, η 
χορήγηση των θεραπευτικών μέσων, προθέσεων και των 
κάθε είδους ορθοπεδικών ειδών που ορίζονται από τις διατά¬ 
ξεις των περιπτώσεων α, γ και δ της παραγράφου 1 του άρ¬ 
θρου αυτού, από τα ίδια τα νοσοκομεία, μετά από έγκριση του 
Δ.Σ. του Ταμείου. 

4. Οι ασφαλισμένοι του Κλάδου μπορούν να προμηθεύο¬ 
νται τα βοηθητικά θεραπευτικά μέσα, τις αναγκαίες προθέ¬ 
σεις και τα βοηθητικά είδη που αναφέρονται στην παράγραφο 
1 του άρθρου αυτού, από τα εργαστήρια του Εθνικού Ιδρύμα¬ 
τος Αποκαταστάσεως Αναπήρων και των ορθοπεδικών εργα¬ 
στηρίων που συνεργάζονται με αυτό ή από το ελεύθερο εμπό¬ 
ριο και λαμβάνουν από το Ταμείο το ποσό που κατέβαλαν μέ¬ 
χρι όμως την τιμή του Κρατικού εργαστηρίου. 

Για τα είδη που δεν κατασκευάζονται στο Κρατικό Εργο¬ 
στάσιο το ανώτερο όριο του ποσού που αποδίδεται στους δι¬ 
καιούχους καθορίζεται με απόφαση του Δ.Σ. του Ταμείου. 

5. Η χορήγηση των ειδών που αναφέρονται στην προηγού¬ 
μενη παράγραφο, ενεργείται ύστερα από γνωμάτευση του 
θεράποντα γιατρού της αντίστοιχης ειδικότητας, μετά από 
έγκριση του Δ.Σ. του Ταμείου. 

Με απόφαση του Δ.Σ. του Ταμείου ύστερα από γνώμη της 
Υγειονομικής Επιτροπής του Νοσοκομείου «Ο ΕΥΑΓΓΕΛΙ¬ 
ΣΜΟΣ», εγκρίνεται η χορήγηση ειδών που δεν είναι συνηθι¬ 
σμένα. 

6. Οι ασφαλισμένοι του Κλάδου συμμετέχουν στη σχετική 
δαπάνη κατά 25%. 

Αρθρο 43 

Ηλεκτροθεραπείες, μηχανοθεραπείες, 
ειδικές θεραπείες και παρακλινικές εξετάσεις 

ραπείες, μηχανοθεραπείες και άλλες συναφείς θεραπείες 
και παρακλινικές εξετάσεις. 

Οι πιο πάνω εξετάσεις και θεραπείες εκτελούνται στο Νο¬ 
σοκομείο «Ο ΕΥΑΓΓΕΛΙΣΜΟΣ». Σε περίπτωση που δεν εκτε- 
λεσθούν στο Νοσοκομείο «Ο ΕΥΑΓΓΕΛΙΣΜΟΣ» ή σε περί¬ 
πτωση που οι συνθήκες (χρόνος, πάθηση, απόσταση, μέσα 
μεταφοράς κ.λ.π.) δεν επιτρέπουν στον ασφαλισμένο να τις 
εκτελέσει στο Νοσοκομείο «Ο ΕΥΑΓΓΕΛΙΣΜΟΣ», αποδίδο¬ 
νται απ’ ευθείας στο δικαιούχο τα ανάλογα ποσά που καθορί¬ 
ζει κάθε φορά το κρατικό τιμολόγιο. 

2. Η διαδικασία της εκτέλεσης των κατά την προηγούμενη 
παράγραφο θεραπειών και εξετάσεων, καθώς και άλλη σχε¬ 
τική λεπτομέρεια, καθορίζεται με γενική απόφαση του Δ.Σ, 
του Ταμείου. 

Αρθρο 44 
Ματογυάλια 

1. Το Ταμείο χορηγεί διορθωτικά γυαλιά της όρασης (κρύ¬ 
σταλλα και σκελετούς) κάθε δύο χρόνια, προκειμένου για παι¬ 
διά δε, ηλικίας μέχρι 12 ετών, γίνεται αλλαγή ένα έτος μετά 
την παροχή τους, εκτός εάν ο οφθαλμίατρος διαπιστώσει με- 

ταβολή στην όραση του ασφαλισμένου, οπότε χορηγούνται 
μόνο τα κρύσταλλα. 

Το ματογυάλια πρέπει να τα προμηθεύονται οι δικαιούχοι 
μέσα σε είκοσι (20) ημέρες από τη χορήγηση της γνωμάτευ¬ 
σης του γιατρού, διαφορετικά η προμήθειά τους δε βαρύνει 
το Ταμείο. 

Στη συνταγή (γνωμάτευση) πρέπει να αναγράφεται το είδος 
των απαιτούμενων γυαλιών και η διαθλαστική ανωμαλία. 

2. Η προμήθεια των γυαλιών γίνεται από το ελεύθερο εμπό¬ 
ριο από τον ίδιο το δικαιούχο, οπότε του αποδίδεται το χρημα¬ 
τικό ποσό που ορίζεται στην απόφαση του Δ.Σ. του Ταμείου η 
οποία εκδίδεται κάθε έτος, ύστερα από σχετική διερεύνηση 
της αγοράς. 

Αν ο ασφαλισμένος αγοράσει διαφορετικό είδος από 
εκείνο που αναγράφεται στη συνταγή καταβάλλει το αντίτιμο 
με δική του επιβάρυνση. Το Ταμείο δεν αναλαμβάνει τη δα¬ 
πάνη που απαιτείται για την επιδιόρθωση των γυαλιών. 

3. Το Ταμείο χορηγεί φακούς επαφής σε υψηλή μυωπία και 
υπερμετρωπία (πάνω από 7 1/2 βαθμούς) σε κερατοειδό- 
κους, σε μάτια που έχουν χειρουργηθεί από καταρράκτη και 
για θεραπευτικούς σκοπούς, όταν υπάρχουν παθήσεις στον 
κερατοειδή χιτώνα, με υποχρεωτική προσκόμιση γνωμάτευ¬ 
σης από οφθαλμολογική κλινική Κρατικού Νοσοκομείου. 

Οι φακοί επαφής χορηγούνται ανά διετία. Το ποσό καθορί¬ 
ζεται με απόφαση του Δ.Σ. Στο διάστημα αυτό δεν χορηγού¬ 
νται γυαλιά. Επίσης δεν χορηγούνται συντηρητικά υγρά φα¬ 
κών επαφής. Χορηγούνται τα αναγκαία κρύσταλλα, που 
χρειάζεται ο ασθενής (λευκά) απορροφητικά θιπλεστιακοί, 
πολυεστιακά, άθραυστα δε, μόνο για παιδιά μέχρι 12 ετών. 

4. Το ποσοστό συμμετοχής των ασφαλισμένων και συντα¬ 
ξιούχων στην αγορά γυαλιών και φακών επαφής ορίζεται στο 
25%. 

Αρθρο 45 

Διαδικασία χορήγησης των παροχών 
και διαπίστωσης δαπανών 

Η διαδικασία για τη διαπίστωση των δαπανών του Κλάδου 
Ασθένειας, ο τρόπος της καταβολής από το Νοσοκομείο «Ο 
ΕΥΑΓΓΕΛΙΣΜΟΣ» στους δικαιούχους των οφειλομένων πο¬ 
σών από τον Κλάδο σύμφωνα με τις διατάξεις των άρθρων του 
Τετάρτου Κεφαλαίου του παρόντος Καταστατικού, τα απαι- 
τούμενα για κάθε περίπτωση δικαιολογητικά και κάθε άλλη 
σχετική λεπτομέρεια, θα καθορίζονται με απόφαση του Δ.Σ. 
του Ταμείου. 

Άρθρο 46 

Παραγραφή 

Όλες οι αξιώσεις από παροχές σε χρήμα του Κλάδου Ασθέ¬ 
νειας, παραγράφονται μετά από έξη μήνες από την ημέρα που 
έγιναν απαιτητές. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 24 Ιουνίου 1993 

Ο ΥΠΟΥΡΓΟΣ 

Δ. ΣΙΟΥΦΑΣ 


Αριθ. ΥΠΠΟ/ΑΡΧ/Β1/Φ33/21500/434 (2) 

Κήρυξη Ι.Μ. Αγ. Νικολάου Γερόντων ως ιστορικού διατηρη¬ 
τέου μνημείου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την αρ. ΥΠΠΟ/ΓΝΟΣ/49095/30.10.91 (ΦΕΚ 987/Β/ 
28.11.91) «Περί μεταβιβάσεως αρμοδιοτήτων υπουργού και 
δικαιώματος υπογραφής». 

2. Τις διατάξεις του Κ.Ν. 5351/32 «Περί Αρχ/των». 

3. Τον Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Ηπείρου, όπως διατυπώθηκε στην αρ. 3/ 

14.4.1993 (αριθμ. θεμ. 3) Συνεδρία του, αποφασίζουμε: 
Χαρακτηρίζεται ως ιστορικό διατηρητέο μνημείο ο Ι.Ν.Α- 

γίου Νικολάου Γερόντων, επειδή αποτελεί σημαντικό μνημείο 
της αρχιτεκτονικής των ναών της Κέρκυρας την περίοδο της 
Ενετοκρατίας. 

Πρόκειται για επίμηκες κτήριο με διαστάσεις 23,20 χ 
8,40μ. συμπεριλαμβανομένου και του νάρθηκα. Χρονολογικά 
τοποθετείται στις αρχές του 16ου αιώνα. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 16 Ιουνίου 1993 

Με εντολή Υπουργού 
Ο Προϊστάμενος 
ΝΙΚΟΣ ΖΙΑΣ 

-♦- 

Αριθ. ΥΠΠΟ/ΑΡΧ/Β1 /Φ28/27265/538 (3) 

Κήρυξη μεταβυζαντικής Κρήνης στην Κοινότητα Μέσα Διδύ- 
μας Ν. Χίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την απόφαση ΥΠΠΟ/ΓΝΟΣ/49095/30.10.91 (ΦΕΚ 
987/Β/28.11.91) «Περί μεταβιβάσεως αρμοδιοτήτων υπουρ¬ 
γού και δικαιώματος υπογραφής». 

2. Τις διατάξεις του Κ.Ν. 5351/32 «Περί Αρχ/των». 

3. Τον Ν. 1469/50. 

4. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως διατυπώθηκε στην αριθμ. 20/ 

14.5.1993 (αριθμ. θεμ. 12) Συνεδρία του, αποφασίζουμε: 
Κηρύσσεται η Κρήνη στον οικισμό της Μέσα Διδύμας Ν. 

Χίου ως ιστορικό διατηρητέο μνημείο, για την διάσωσή της, 
αλλά και διότι αποτελεί χαρακτηριστικό δείγμα τυπικής συνοι¬ 
κιακής βρύσης εποχής Τουρκοκρατίας. 

Πρόκειται για τυπικό δείγμα τετράπλευρων δεξαμενών 
συλλογής νερού με αβαθή κόγχη στην Ανατολική πλευρά. 

Στο άνω μέρος της κόγχης σχηματίζεται οξυκόρυφο τόξο 
διπλής καμπυλότητας με λίθινους τραπεζιόσχημους θολίτες, 
που στηρίζεται στα επίκρανα των λίθινων παραστάδων. Η 
στέγη της κρήνης στο μεγαλύτερο μέρος της είναι κατε¬ 
στραμμένη. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 21 Ιουνίου 1993 

Με εντολή Υπουργού 
Ο Προϊστάμενος 
ΧΑΡΑΛΑΜΠΟΣ ΠΕΝΝΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


(4) 

Ίδρυσις Τμήματος Κατάκοιτων εις το ήδη λειτουργούν Γηρο- 
κομείον υπό την επωνυμίαν «ΟΙΚΟΣ ΕΥΓΗΡΙΑΣ ΑΙΓΙΟΥ Ό 
ΑΓΙΟΣ ΧΑΡΑΛΑΜΠΟΣ” ΕΝ ΑΙΓΙΩ» της Ιερός Μητροπό- 
λεως Καλαβρύτων και Αιγιαλείας. 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
ΠΡΑΞΙΣ ΥΠ’ ΑΡΙΘΜ. 40 

Έχοντας υπ' όψιντην υπ' αριθμόν 29/15.7.1987 Πράξιν 
Ημών περί Ιδρύσεως Γηροκομείου εις Αίγιον και εγκρίσεως 
του Οργανισμού λειτουργίας του Ευαγούς τούτου Ιδρύματος 
υπό την επωνυμίαν «ΟΙΚΟΣ ΕΥΓΗΡΙΑΣ ΑΙΓΙΟΥ "Ο ΑΓΙΟΣ ΧΑ¬ 
ΡΑΛΑΜΠΟΣ” ΕΝ ΑΙΓΙΩ» της Ιερός Μητροπόλεως Καλαβρύ¬ 
των και Αιγιαλείας, δημοσιευθείσαν εις την Εφημερίδα της 
Κυβερνήσεως (ΦΕΚ 65/4.2.1988, Τεύχος Β'), αποφασί¬ 
ζουμε: 

Την ίδρυσιν και λειτουργίαν εις αυτό Τμήματος Περιθάλ- 
ψεως Χρονίως Πασχόντων (Άσυλον Ανιάτων - Μονός Κατά¬ 
κοιτων) δυνάμεως 38 κλινών, προς περίθαλψιν ατόμων οικο- 
νομικώς αδυνάτων, αρρένων και θηλέων, πασχόντων από 
χρονιάς και ανιάτους νόσους, καταγομένων κατά προτίμησιν 
από την Επαρχίαν Αιγιαλείας, εφόσον δε υπάρχει δυνατότης 
και από οιανδήποτε ετέραν περιοχήν της Χώρας, της οικονο¬ 
μικής αδυναμίας τούτων αποδεικνυομένης κατά τας διατάξεις 
του Ν.Δ. 57/1973. 

Εκ των διατάξεων του Κανονισμού τούτου δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αίγιο, 8 Ιουνίου 1993 
Ο Μητροπολίτης 

ΤΟ Καλαβρύτων και Αιγιαλείας ΑΜΒΡΟΣΙΟΣ 
-*- 

(5) 

Ίδρυσις Τμήματος Κατάκοιτων εις το ήδη λειτουργούν Γηροκο- 
μείον υπό την επωνυμίαν «ΚΑΛΛΙΜΑΝΟΠΟΥΛΕΙΟΝ ΚΚΛΗ- 
ΣΙΑΣΤΙΚΟΝ ΔΙΑΚΟΝΙΚΟΝ ΚΕΝΤΡΟΝ» των Καλαβρύτων της 
Ιερός Μητροπόλεως Καλαβρύτων και Αιγιαλείας. 

Ο ΜΗΤΡΟΠΟΛΙΤΗΣ ΚΑΛΑΒΡΥΤΩΝ ΚΑΙ ΑΙΓΙΑΛΕΙΑΣ 
ΠΡΑΞΙΣ ΥΠ’ ΑΡΙΘΜ. 39 

Έχοντας υπ’ όψιν την υπ’ αριθμόν 35/17.7.1990 Πράξιν 
Ημών περί Ιδρύσεως Γ ηροκομείου εις Καλάβρυτα και ενκοί- 


σεως του Οργανισμού λειτουργίας του Ευαγούς τούτου Ιδρύ¬ 
ματος υπό την επωνυμίαν «ΚΑΛΛΙΜΑΝΟΠΟΥΛΕΙΟΝ ΕΚΚΛΗ¬ 
ΣΙΑΣΤΙΚΟΝ ΔΙΑΚΟΝΙΚΟΝ ΚΕΝΤΡΟΝ», δημοσιευθείσαν εις 
την Εφημερίδα της Κυβερνήσεως (ΦΕΚ 630/3.10.1990, 
Τεύχος Β'), αποφασίζουμε: 

Την ίδρυσιν και λειτουργίαν εις αυτό Τμήματος Περιθάλ- 
ψεως Χρονίως Πασχόντων ( Ασυλον Ανιάτων - Μονάς Κατά¬ 
κοιτων) δυνάμεως 38 κλινών, προς περίθαλψιν ατόμων οικο- 
νομικώς αδυνάτων, αρρένων και θηλέων, πασχόντων από 
χρονιάς και ανιάτους νόσους, καταγομένων κατά προτίμησιν 
από την Επαρχίαν Καλαβρύτων, εφόσον δε υπάρχει δυνατό¬ 
της και από οιανδήποτε ετέραν περιοχήν της Χώρας, της οι¬ 
κονομικής αδυναμίας τούτων αποδεικνυομένης κατά τας δια¬ 
τάξεις του Ν.Δ. 57/1973. 

Εκ των διατάξεων του Κανονισμού τούτου δεν προκαλείται 
δαπάνη εις βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Αίγιο, 8 Ιουνίου 1993 
Ο Μητροπολίτης 

ΤΟ Καλαβρύτων και Αιγιαλείας ΑΜΒΡΟΣΙΟΣ 
-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 6 ) 

Στην ΥΠΠΟ/ΑΡΧ/Β1/Φ27/52874/1057 π.ε. υπ. από¬ 
φαση, που αφορά στην κήρυξη του Ιερού Ναού Παναγίας και 
Αγίου Χαραλάμπους στον Αδάμαντα Μήλου, ως ιστορικού 
διατηρητέου μνημείου που δημοσιεύθηκε στο ΦΕΚ 166/Β/ 
18.3.1933, διορθώνεται το εσφαλμένο «βασιλική» στο ορθό 

«βασιλικής» και εσφαλμένο «σημαντικότητα κείμενα.» στο 

ορθό «σημαντικότατα κειμήλια.». 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





